paragraph_text: Meddle je šesti studijski album britanskog progresivnog rock sastava Pink Floyd. Album počinje instrumentalom "One of These Days". Nick Mason izgovara jedinu rečenicu u pjesmi: "Jednog od ovih dana sasjeći ću te na komadiće." Zvuči kao urlik čudovišta iz flma strave, ponajprije zato što su se Floydi igrali brzinama vrpce. "A Pillow of Winds" je lagana akustična ljubavna pjesma. U riječima pjesme spominje se pokrivač, što je zanimljivo jer se pokrivač spominje u pjesmama "Flaming" i "Julia Dream". Na početku i na kraju treće pjesme "Fearless" čuje se navijačka pjesma "You'll Never Walk Alone", karakteristična za Liverpool F.C.